לקונה קויל

לקונה קויל (Lacuna Coil) היא להקת מטאל גותי איטלקית. הלהקה נוסדה ב-1994, רבים משיריה עוסקים בגן עדן, גיהנום, מוות, כישופים וכדומה. בניגוד ללהקות מטאל גותי רבות הסולנית איננה זמרת סופרן אופראית. אנדריי ומרקו ייסדו את הלהקה בשם "Sleep of Right", אך עד מהרה שינו את שמה ל"Ethereal". לאחר שגילו כי שמם כבר תפוס על ידי להקה אחרת, שינו את שמם ל"לקונה קויל", שפירושו הוא ספירלה ריקה. בשלב זה, הלהקה הייתה מורכבת מהזמרים אנדראה פרו וכריסטינה סקאביה והבסיסט/קלידן מארקו קוטי זלאטי. הלהקה הקליטה EP שנשא את שם הלהקה ושוחרר ב-1998, ויצאו לסיבוב הופעות משותף עם להקת Moonspell. במהלך סיבוב ההופעות האירופאי השני שלהם, הוציאו לקונה קויל אלבום בכורה באורך מלא ("In A Reverie"), והוסיפו גיטריסט נוסף בשם מארקו ביאצי. את אלבום זה, פרסמה הלהקה, גם באמצעות סיבוב הופעות נוסף, בשם "Skyclad". בשנת 2000, הוציאה הלהקה אלבום EP נוסף בשם "Half Life", ובשנת 2001 אלבום אולפן בשם "Unleashed Memories". ב-2002, יצא אלבום נוסף ללהקה, בשם "Comalies", שזכה לשבחים רבים מפי מבקרי המוזיקה והמעריצים (בעיקר מתוך עולם המטאל). שנה לאחר מכן, הסינגל הראשון שיצא מהאלבום, "Heaven's A Lie", התחיל להיות מושמע ברדיו, והביא את הלהקה הישר אל המיינסטרים. הסינגל השני, "Swamped", הושמע גם הוא, ואף הופיע במשחקי וידאו שונים. בשנת 2004, האלבום "Comalies", הוכרז כאלבום הנמכר ביותר בתולדות חברת התקליטים Century Media. מיד לאחר מכן, לקחה ההופעה חלק במופע המטאל העולמי המצליח "Ozzfest". אלבומם משנת 2006, "Karmacode", ממוקם במקום ה-28 ברשימת הבילבורד האמריקאי. הלהקה ניגנה בפסטיבלי ההבי מטאל הגדולים בעולם, ביניהם ואקן, Ozzfest ובלודסטוק. בנוסף ערכה סיבוב הופעות עם הלהקות מגאדת', דיסטרבד ו-Killswitch Engage. אלבומם "Shallow Life" מ-2009 הגיע בצאתו למקום ה-16 ברשימת הבילבורד האמריקאי, אך בניגוד לאלבומים קודמים הוא בסגנון הארד רוק אלטרנטיבי ולא בסגנון מטאל גותי. באלבום זה, לפי חברי הלהקה, הם שמו דגש רב יותר על מילות השירים והמסר שהן מעבירות. בשנת 2012 שחררה הלהקה אלבום סטודיו נוסף בשם "Dark Adrenaline". האלבום דורב במקום ה-50 במדרג הבילבורד. הלהקה הופיעה בישראל בפעם הראשונה ב-21 במאי 2017 והביקורות על ההופעה היו משבחות. חברי הלהקה עצמם כתבו בדפי הפייסבוק והאינסטגרם שלהם שלא ציפו לכזו היענות וקהל אוהד כל כך בישראל ומבטיחים לחזור שנית. כריסטינה סקאביה Cristina Scabbia - זמרת קונטראלטו אנדראה פרו Andrea Ferro - זמר טנור דיאגו קוואלוטי Diego "Didi" Cavalotti - גיטרה חשמלית מרקו קוטי זלאטי Marco Coti Zelati - גיטרה בס וקלידים ריצ׳ארד מייז Richard Meiz - תופים מרקו ביאצי Marco "Maus" Biazzi - גיטרה כריסטיאנו מוצאטי Cristiano "Criz" Mozzati - תופים רפאלה זאגאריה Raffaele Zagaria - גיטרה קלאודיו לאו Claudio Leo - גיטרה לאונרדו פורטי Leonardo Forti - תופים כריסטיאנו מיליורה Cristiano "Pizza" Migliore - גיטרה חשמלית אליצ'ה קיארלי Alice Chiarelli - קלידים במסע הופעות 2002 Heaven's a Lie 2004 Swamped (מקום 22 במצעד האוסטרי) 2006 Our Truth (מקום 40 במצעד הבריטי, מקום 38 במצעד הרוק המיינסטרימי האמריקאי) 2006 Enjoy the Silence (מקום 41 במצעד הבריטי, מקום 13 במצעד סינגלי הרוק הבריטי) 2006 Closer (מקום 5 במצעד סינגלי הרוק הבריטי) 2007 Within me מדיה וקבצים בנושא לקונה קויל בוויקישיתוף אתר האינטרנט הרשמי של לקונה קויל לקונה קויל, ברשת החברתית פייסבוק לקונה קויל, ברשת החברתית אקס (טוויטר) לקונה קויל, ברשת החברתית אינסטגרם לקונה קויל, ברשת החברתית טיקטוק לקונה קויל, סרטונים בערוץ היוטיוב לקונה קויל, במסד הנתונים הקולנועיים IMDb (באנגלית) לקונה קויל, באתר אפל מיוזיק (באנגלית) לקונה קויל, באתר ספוטיפיי לקונה קויל, באתר Last.fm (באנגלית) לקונה קויל, באתר AllMusic (באנגלית) לקונה קויל, באתר MusicBrainz (באנגלית) לקונה קויל, להקה באתר Encyclopedia Metallum (באנגלית) לקונה קויל, באתר דיזר לקונה קויל, באתר Yandex.Music (ברוסית) לקונה קויל, באתר Discogs (באנגלית) לקונה קויל, באתר Songkick (באנגלית) לקונה קויל, באתר Genius לקונה קויל, באתר בילבורד (באנגלית) לקונה קויל, באתר טיידל (באנגלית) סיקור הופעתה של הלהקה בארץ באתר מטאליסט